OpenLLM-France/wikimedia huggingface dataset:
# Khitrovka

Khitrovka (en rus: Хитровка) és un poble de l'óblast de Kursk, a Rússia, segons el cens del 2010 tenia 13 habitants.

## Referències

* ↑ «Климат Курской области». trasa.ru. [Consulta: 30 maig 2021].
* ↑ «о.п. 25 км». railwayz.info. [Consulta: 30 maig 2021].
* ↑ «Постановление Администрации Курской области от 28.07.2006 N 76 (ред. от 16.09.2020) "Об утверждении Перечня автомобильных дорог общего пользования регионального и межмуниципального значения Курской области" (дата сохранения: 23.01.2021)». openstreetmap.org. [Consulta: 30 maig 2021].
# Cama-sec de soca

El cama-sec de soca, també anomenat popularment alzinoi, pollancró, flota d'alzina o rouró (Armillaria mellea), és un fong freqüent als Països Catalans, especialment a l'illa de Mallorca, i es pot comportar com un paràsit molt perjudicial i provocar problemes greus en explotacions forestals. L'any 1903 es va descriure una plaga en els tarongers de la vall de Sóller (Mallorca) que afectà d'una manera molt negativa en l'economia de la comarca.

## Morfologia

Típicament creix flotes, grups de nombrosos individus units pel peu, damunt soques d'alzines encara que es pot desenvolupar en molts tipus d'arbres diferents. El fet que creixin en flotes fa que sovint els capells d'aquests bolets estiguin 'tacats' de blanc per la caiguda de les espores dels que es troben damunt.
Els exemplars més joves presenten el capell tancat i tot el conjunt s'assembla a un clau, d'aquí ve el nom popular d'aquest bolet en italià: chiodini (clauet).
Capell: de 5 a 15 cm de diàmetre, de color mel, primer globós, tancat, amb petites esquames o punxes atapeïdes al centre que no perduren amb l'edat, després obert, amb un mamelló més obscur.
Himeni: format per làmines una mica decurrents, poc atapeïdes, desiguals, de color blanc a groc pàl·lid, amb tonalitats rogenques als exemplars més adults.
Peu: llarg, ample, corbat, robust encara que buit amb el temps, fibrós, sovint bulbós a la base, de color mel més pàl·lid a la part superior i obscur a la part inferior.
Anell: Amb un anell membranós ben evident inclús en els exemplars més adults, de color groc pàl·lid.
Carn: llenyosa al peu, de color blanc, d'olor fúngica i gust una mica amargant en cru.
Espores: el·líptiques, esporada blanca, de 7-9 x 5-6 micres.

## Hàbitat

Damunt soques d'alzines en grups de nombrosos individus, encara que es desenvolupen damunt molts tipus d'arbres i arbusts diferents com el romaní i les estepes.

## Risc de confusió amb altres bolets

Es pot confondre amb Hypholoma fasciculare que és un fong tòxic que apareix també sovint formant flotes normalment a pins i és de color ataronjat, presenta una cortina fugaç de color groc, té les espores de color terrós i les làmines grogues quan és jove passant després a color verd, verd-marró i gris.

## Comestibilitat

Els exemplars joves són bons comestibles una vegada rebutjat el peu, que és molt fibrós. Se sap que aquest bolet pot ser mal tolerat per algunes persones provocant problemes gastrointestinals pel que es recomana, la primera vegada que es consumeix, fer-ho en poca quantitat.

## Referències

* ↑ Cuello Subirana, Josep. Els noms dels bolets. Bellaterra: Lynx, 2007, p. 493. ISBN 978-84-96553-39-2.
# Anacroneuria sonora

Anacroneuria sonora és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Amèrica: Mèxic.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Stark & Kondratieff, 2004. Monographs of the Western North American Naturalist 2:51.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing (anglès)
* ↑ Anacroneuria from Mexico and upper Mesoamerica (Plecoptera: Perlidae) (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):170.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 21 novembre 2011].

## Enllaços externs

* Encyclopedia of Life (anglès)
# Medjerda (desambiguació)

«Medjerda» té aquests significats:
* Riu Medjerda, riu de Tunísia
* Estuari del Medjerda, estuari del riu Medjerda a Tunísia
* Vall del riu Medjerda, comarques regades pel riu Medjerda
* Djebel Medjerda, muntanyes de la regió del riu Medjerda
* Vaixell Medjerda
# Mina Eureka

La mina Eureka és una mina, actualment abandonada, que es troba al poble de Castell-estaó (Pallars Jussà), a ambdues ribes del riu Flamisell. Tot i que mai es va arribar a explotar com a mina la infraestructura es va instal·lar sota un permís d'investigació i com a part de treballs d'investigació entre els anys 1962 i 1965, quan es van obrir les quatre galeries que avui podem reconèixer.

## Mineralització

Està situada en una de les mineralitzacions de coure, urani i vanadi que es trobés en els gresos del Triàsic inferior a la zona de trànsit entre Budsanstein i el Permià, en el que es coneix com un "red-bed". És un dipòsit polifàsic en què hi ha tres etapes diferents de la mineralització:
* Primària: estratoligada. És la més important. Es troba relacionada amb processos en un ambient molt reduït (redox) amb algunsnivells de matèria orgànica i que es caracteritza per un canvi de color de l'arenisca vermella. Es compon de grans mil·limètrics d'una complexa sèrie de sulfurs i sulfosals-Cu-Fe-Zn-Bi-Co-Ni-Sb-As-Se i òxids de U-V i silicats.
* Secundària: formació de filons. Els petits filons es formen mitjançant el farciment de juntes de remobilització relacionats amb els moviments tectònics (deformació alpina). La seva composició és principalment de quars-ankerita i de sulfurs de coure.
* Terciària: supergènica. Aquesta fase d'alteració forma una àmplia gamma de minerals secundaris, sent particularment ampli i variat en el cas de l'urani. Finalment, en aquesta fase hi ha una sèrie de minerals de neoformació dipositats sobre les parets de l'interior de les galeries.

## Minerals

S'hi pot trobar principalment quars i barita, així com diversos sulfurs i carbonats com l'ankerita, i minerals d'urani com l'andersonita o la uraninita. Destaca el descobriment de l'abellaïta, un mineral de la classe dels carbonats, el primer mineral en ser descobert a Catalunya.
Aquesta mina ha sigut el segon jaciment en el món on s'ha trobat Cejkaïta, una espècie mineral molt rara, així com d'altres minerals rars d'urani com l'arsenuranilita, la compreignacita o la natrozippeïta. Més recentment, la paragènesi de la mina s'ha ampliat amb la troballa de boltwoodita, devillina, gordaïta, lavendulana, metamunirita, schröckingerita i volborthita.

## Referències

* 1 2 «Eureka mine, Castell-estaó, La Plana de Mont-ros, La Torre de Cabdella, El Pallars Jussà, Lleida (Lérida), Catalonia, Spain» (en anglès). Mindat. [Consulta: 9 març 2014].
* ↑ «Primera localitat tipus d'un nou mineral (Abellaïta) a Catalunya». Grup Mineralògic Català. Arxivat de l'original el 2016-04-12. [Consulta: 27 març 2016].
* ↑ Abella Creus, Joan; Viñals Olià, Joan «Cejkaïta, arsenuranilita, compreignacita, natrozippeïta i d'altres minerals rars d'urani en el jaciment "Mina Eureka"». Mineralogistes de Catalunya. Grup Mineralògic Català [Barcelona], X, 2, 2009, pàg. 52-71. ISSN: 1132-7022 [Consulta: 9 març 2014].
* ↑ Abella Creus, Joan; Viñals Olià, Joan «Nous minerals de la mina Eureka: metamunirita, schröckingerita, boltwoodita i gordaïta». Mineralogistes de Catalunya. Grup Mineralògic Català [Barcelona], XI, 1, febrer 2012, pàg. 14-18. ISSN: 1132-7022 [Consulta: 9 març 2014].
# Mirdat

«Mirdat» té aquests significats:
Mirdat (o Mihrdat) és el nom de cinc reis d'Ibèria i un d'Armènia
* Adreki (Aderc) (fill de Bartom/Parnavaz II), probablement seria el Mitridates d'Ibèria de les fonts clàssiques (Toumanoff no obstant l'identifica amb Pharsman I d'Ibèria)
* Mitridates I d'Ibèria, vers 113-129
* Mitridates II d'Ibèria, 249-265
* Mitridates III d'Ibèria ?-380
* Mitridates IV d'Ibèria, 409-411
* Mitridates V d'Ibèria, 435-447
* Mitridates d'Armènia 35-36, 36-37 i 42-51
Hi va haver també reis amb aquest nom al Pont, a Pàrtia, a Commagena, a Capadòcia, al Bòsfor Cimeri, i a la Còlquida. Vegeu Mitridates (desambiguació).
# Menjagrà de Lesson

El menjagrà de Lesson (Sporophila bouvronides) és un ocell de la família dels tràupids (Thraupidae).

## Hàbitat i distribució

Habita les sabanes, zones arbustives, praderies, vegetació secundària, especialment a prop de l'aigua, localment a les terres baixes de nord i est de Colòmbia, Veneçuela, Trinitat i Tobago, Guyana i Surinam. En hivern, cap al sud, fins l'est de l'Equador, nord-est del Perú i oest del Brasil amazònic

## Referències

* ↑ «Menjagrà de Lesson». Cercaterm. TERMCAT, Centre de Terminologia. Rev. 20/10/2022(català)
# Ministeri d'Absorció i Immigració d'Israel

El Ministeri d'Absorció i Immigració d'Israel està subordinat al gabinet israelià. L'actual ministre és Ze'ev Elkin del Likud. En coordinació amb les autoritats locals, el Ministeri és responsable dels nous immigrants (Olim) durant tres setmanes després de la seva arribada. Això ajuda als olim a trobar treball i allotjament, aconsella sobre l'educació, la planificació i les qüestions socials, així com la creació dels beneficis de la "cistella d'immigrants" (així com exempcions fiscals, subvencions, etc.) També ocasionalment pot haver-hi un viceministre.

## Llista de Ministres

| Ministre | Partit | Governs | Dates en el càrrec |
| Haim-Moshe Shapira | Front Religiós Unit | Provisional, 1st, 2nd | 14 de maig de 1948 - 8 d'octubre de 1951 |
| Yigal Al·lon | L'Alineació | 13th, 14th | 1 de juliol de 1968 - 15 de desembre de 1969 |
| Ximon Peres | L'Alineació | 15th | 22 de desembre de 1969 - 27 de juliol de 1970 |
| Natan Peled | Not an MK ¹ | 15th | 27 de juliol de 1970 - 10 de març de 1974 |
| Shlomo Rosen | Not an MK ¹ | 16th, 17th | 10 de març de 1974 - 20 de juny de 1977 |
| David Levy | Likud | 18th | 20 de juny de 1977 - 5 d'agost de 1981 |
| Aharon Abuhatzira | Tami | 19th | 5 d'agost de 1981 - 4 de maig de 1982 |
| Aharon Uzan | Tami | 19th, 20th | 4 de maig de 1982 - 13 de setembre de 1984 |
| Ja'akov Tzur | L'Alineació | 21st, 22nd | 13 de setembre de 1984 - 22 de desembre de 1988 |
| Yitzhak Peretz | Xas | 23rd, 24th | 22 de desembre de 1988 - 13 de juliol de 1992 |
| Yair Tzaban | Nou Moviment - Mérets | 25th, 26th | 13 de juliol de 1992 - 18 de juny de 1996 |
| Yuli-Yoel Edelstein | Israel ba-Aliyà | 27th | 18 de juny de 1996 - 6 de juliol de 1999 |
| Ehud Barak ² | Un Israel | 28th | 6 de juliol de 1999 - 5 d'agost de 1999 |
| Yuli Tamir | Un Israel | 28th | 5 d'agost de 1999 - 7 de març de 2001 |
| Ariel Xaron ² | Likud | 29th | 7 de març de 2001 - 28 de febrer de 2003 |
| Tzipi Livni | Likud, Kadima | 30th | 28 de febrer de 2003 - 4 de maig de 2006 |
| Ze'ev Boim | Kadima | 31st | 4 de maig de 2006 - 4 de juliol de 2007 |
| Yaakov Edri | Kadima | 31st | 4 de juliol de 2007 - 14 de juliol de 2008 |
| Eli Aflalo | Kadima | 31st | 14 de juliol de 2008 - 31 de març de 2009 |
| Sofa Landver | Israel Beitenu | 32nd | 31 de març de 2009 - 14 de maig de 2015 |
| Ze'ev Elkin | Likud | 33nd | 14 de maig de 2015 - En el càrrec |

### Viceministres

| Ministre | Partit | Governs | Dates en el càrrec |
| Aryeh Eliav | L'Alineació | 13th, 14th | 12/8/1968 - 15/12/1969 |
| Shlomo Rosen | L'Alineació | 15th | 20/11/1972 - 10/3/1974 |
| Aharon Uzan | Tami | 19th | 11/8/1981 - 4/5/1982 |
| Marina Solodkin | Israel ba-Aliyà | 28th | 5/8/1999 - 11/7/2000 |
| Yuli-Yoel Edelstein | Israel ba-Aliyà | 29th | 7/3/2001 - 28/2/2003 |
| Marina Solodkin | Kadima | 30th | 30/03/2005 - 04/05/2006 |

## Enllaços externs

* All Ministers in the Ministry of Immigrant Absorption Knesset website
# Miniordinador

Els miniordinadors, actualment més coneguts com a servidors, és una classe d'ordinadors multiusuari, que es troben en el rang intermedi de l'espectre computacional; és a dir entre els grans sistemes multiusuari (mainframes), i els més petits sistemes monousuaris (microordinadors, ordinadors personals, o PC).
El nom va començar a fer-se popular a mitjan dècada dels 60, per a identificar un tercer tipus de computadores, dissenyades gràcies a dues innovacions fonamentals:
1- L'ús del transistor (que va impactar directament en la creació d'equips amb grandàries menors al mainframe), i
2- Les millores en el disseny de la memòria RAM, que van permetre una major disponibilitat de recursos.
Posteriorment, durant els 80, el miniordinador per excel·lència va ser la línia AS-400 d'IBM. No obstant això, més recentment equips servidors ben poderosos; dissenyats per fabricants com la mateixa IBM, HP, i DELL entren perfectament en aquesta categoria.
L'expansió en l'ús de servidors va tenir lloc a causa del menor cost del suporti físic basat en microprocessadors i el desig dels usuaris finals de dependre menys dels inflexibles terminals ximples, amb el resultat que els mainframes i els terminals van ser substituïts per ordinadors personals interconnectats entre si, connectades amb un servidor.
El moviment va ser facilitat no solament pel microprocessador, sinó també pel desenvolupament de diverses versions d'Unix multiplataforma (amb microprocessadors Intel inclosos) com Solaris, Linux i FreeBSD. La sèrie de sistemes operatius Microsoft Windows, a partir de Windows NT, també inclou versions de servidor que suporten multitasques i centenars de funcions per a servidors.
Com a exemple de l'explicat, Hewlett-Packard es refereix ara a la seva sèrie de miniordinadors HP3000 com a servidors.
# Mitsuru Komaeda

Mitsuru Komaeda (Prefectura d'Iwate, Japó, 14 d'abril de 1950), és un exfutbolista japonès.

## Selecció japonesa

Mitsuru Komaeda va disputar 2 partits amb la selecció japonesa.

## Enllaços externs

* National Football Teams
* Japan National Football Team Database
# Mitsuo Tsukahara

Mitsuo Tsukahara (en japonès: 塚原 光男; transliteració: Tsukahara Mitsuo) (Tòquio, Japó, 1947) és un gimnasta artístic japonès, ja retirat, guanyador de nou medalles olímpiques.

## Biografia

Va néixer el 22 de desembre de 1947 a la ciutat de Tòquio, capital del Japó. Es casà amb la gimnasta Chieko Oda, amb la qual tingué el gimnasta i medallista olímpic Naoya Tsukahara.
El novembre de 2009 fou guardonat amb la Medalla del Galó Daurat, concedit pel govern japonès.

## Carrera esportiva

Va participar, als 20 anys, als Jocs Olímpics d'Estiu de 1968 realitzats a Ciutat de Mèxic (Mèxic), on va aconseguir guanyar la medalla d'or en la prova masculina per equips, a més de finalitzar quart en la prova d'exercici de terra i anelles (amb els quals aconseguí sengles diplomes olímpics) com a resultats més destacats.
En els Jocs Olímpics d'Estiu de 1972 realitzats a Múnic (Alemanya Occidental) aconseguí guanyar tres medalles: dues medalles d'or en les proves d'equips i barra fixa, i una medalla de bronze en la prova d'anelles. Com a resultat més destacats, a banda d'aquests èxits, fou la vuitena plaça aconseguida en la final individual.
En els Jocs Olímpics d'Estiu de 1976 realitzats a Mont-real (Canadà), la seva última participació olímpica, aconseguí guanyar cinc medalles: la medalla d'or en la prova per equips (la seva tercera medalla d'or consecutiva en la prova per equips) i en la prova de barra fixa; la medalla de plata en la prova de salt sobre cavall i la medalla de bronze en la prova individual i en les barres paral·leles.
Al llarg de la seva carrera esportiva aconseguí guanyar sis medalles en el Campionat del Món de gimnàstica artística, entre elles quatre medalles d'or.

## Enllaços externs

* (anglès) Tsukahara(Salt sobre cavall)
# Menèrba (Erau)

Menerba (Menèrba en occità, Minerve en francès) és un municipi occità del Llenguadoc del departament de l'Erau, regió d'Occitània.
Capital històrica del menerbès, Menerba acull cada any la visita de més de 300.000 persones. El turisme i la producció de vins de qualitat són la base de l'activitat econòmica d'aquest municipi, que pertany a l'associació Els pobles més bonics de França.

## Geomorfologia

Menerba està situada al capdamunt d'un altiplà rocós, en la confluència dels rius Cesse i Brian. Aquests dos rius han erosionat el terreny calcari formant les gorges que envolten el nucli històric de Menerba.

## Etimologia

El nom de Menerba ha estat relacionat tradicionalment amb nom de la deessa grega homònima. Tanmateix, alguns estudiosos posen en dubte aquesta teoria, ja que el desenvolupament de la població es donà durant l'època romana. Una altra teoria agafa l'arrel cèltica Men (pedra) per explicar l'origen preromà del topònim. Segons aquesta teoria expressaria la situació geogràfica de Menerba, penjada dalt d'una plataforma rocosa (com la nombrosa toponímia romana que comença per Roc-, Roca-).

## Demografia

Evolució de la població INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 250 | 226 | 285 | 276 | 309 | 357 | 395 | 403 | 403 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 386 | 350 | 326 | 289 | 266 | 265 | 246 | 261 | 240 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 240 | 225 | 235 | 240 | 204 | 213 | 217 | 189 | 166 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 138 | 125 | 106 | 112 | 104 | 111 | - | - | - |
| 2019 | - | - | - | - | - | - | - | - |
Gràfic de l'evolució de la població 1794-1999

## Economia

* El turisme: De la fi del segle xx ençà, la història dels Càtars i el turisme verd han significat per a Menèrba una nova revolució en la seva història. Milers de turistes visiten el poble cada any i hi provoquen desequilibris importants. Entre aquests problemes hi ha aquells causats per l'adequació al turisme amb l'emplaçament des pàrquings, acusats d'envair el terreny calcari, així com els cartells comercials del poble que n'enlletgeixen les façanes.
* Viticultura: Producció de vins amb la Denominació d'origen AOC Menerbès.

## Llocs i monuments

Entre el patrimoni humà de Menerba es pot destacar:
* La candela (mur del castell, segle xiii).
* Les muralles.
* La porta baixa.
* El pont de pedra.
* L'església de Sant Esteve dels segles xi i xii.
S'hi pot trobar també una rèplica de la catapulta anomenada la Malvoisine, així com l'escultura d'un Colom (de Jean-Luc Séverac), monument commemoratiu a les víctimes càtars (1210).

## Personalitats lligades a la comuna

* Guilhem de Menerba (fi del segle xii-principis del xiii). Senyor local que va negociar la rendició durant la Croada albigesa amb Simó de Montfort.

## Referències

* ↑ Els pobles més bonics de França: Menerba
* ↑ Menerba a la pàgina de l'Insee
# Midó (pintor)

Midó (en llatí Mydon, en grec antic Μύδον) fou un pintor grec nadiu de Soli a Cilícia.
Va tenir alguna consideració en el seu temps. Era deixeble de l'escultor grec Piròmac. El seu floriment es va produir a l'entorn de l'any 228 aC (que correspon a l'olimpíada 138). El menciona Plini el Vell a la seva Naturalis Historia. (Plinius, Nat. Hist. 35.11. s. 40.42).

## Referències

* ↑ Mydon of Soli a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1129
# Midwest City

Midwest City és la setena ciutat més poblada d'Oklahoma, als Estats Units d'Amèrica. Segons el cens del 2000 tenia 54.088 habitants.

## Demografia

Segons el cens del 2000, Midwest City tenia 54.088 habitants, 22.161 habitatges, i 14.759 famílies. La densitat de població era de 849,3 habitants per km².
Dels 22.161 habitatges en un 31,8% hi vivien nens de menys de 18 anys, en un 46,2% hi vivien parelles casades, en un 16,5% dones solteres, i en un 33,4% no eren unitats familiars. En el 28,6% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,97.
Per edats la població es repartia de la següent manera: un 26,5% tenia menys de 18 anys, un 10,7% entre 18 i 24, un 28,8% entre 25 i 44, un 20,8% de 45 a 60 i un 13,2% 65 anys o més.
L'edat mediana era de 34 anys. Per cada 100 dones de 18 o més anys hi havia 86 homes.
La renda mediana per habitatge era de 35.027 $ i la renda mediana per família de 40.604 $. Els homes tenien una renda mediana de 31.276 $ mentre que les dones 22.543 $. La renda per capita de la població era de 17.220 $. Entorn de l'11,2% de les famílies i el 13,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Midwest City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Midwest City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Ministre de Defensa i Veterans de l'Exèrcit (Sud-àfrica)

El Ministre de Defensa i Veterans de l'Exèrcit (anteriorment Ministre de Defensa) és un dels ministres del Govern de Sud-àfrica, el qual s'encarrega de supervisar el Departament de Defensa el Departament de Veterans de l'Exèrcit i la Força de Defensa Nacional Sud-africana. Actualment, el ministre és Nosiviwe Mapisa-Nqakula, i el seu suplent Thabang Makwetla.

## Ministres de Defensa

| Ministre | Partit | Anys | Cap de Govern |
| Jan Smuts | Partit Sud-africà | 1910-1920 | Louis Botha |
| Hendrik Mentz | Partit Sud-africà | 1920-1924 | Jan Smuts |
| Frederic Creswell | Partit Laborista de Sud-àfrica | 1924-1933 | James B. M. Hertzog |
| Oswald Pirow | Partit Nacional / Partit Unit | 1933-1939 | James B. M. Hertzog |
| Jan Smuts | Partit Unit | 1939-1948 | Jan Smuts |
| Frans Erasmus | Partit Nacional | 1948-1954 | Daniel Malan |
| Frans Erasmus | Partit Nacional | 1954-1958 | Johannes Strijdom |
| Frans Erasmus | Partit Nacional | 1958-1959 | Hendrik Verwoerd |
| Jacobus Fouché | Partit Nacional | 1959-1966 | Hendrik Verwoerd |
| Pieter Willem Botha | Partit Nacional | 1966-1978 | Balthazar Vorster |
| Pieter Willem Botha | Partit Nacional | 1978-1980 | Pieter Willem Botha |
| Magnus Malan | Partit Nacional | 1980-1984 | Pieter Willem Botha |
| Magnus Malan | Partit Nacional | 1984-1989 | Pieter Willem Botha |
| Magnus Malan | Partit Nacional | 1989-1991 | Frederik Willem de Klerk |
| Roelf Meyer | Partit Nacional | 1991-1992 | Frederik Willem de Klerk |
| Gene Louw | Partit Nacional | 1992-1993 | Frederik Willem de Klerk |
| Kobie Coetsee | Partit Nacional | 1993-1994 | Frederik Willem de Klerk |
| Joe Modise | Congrés Nacional Africà | 1994-1999 | Nelson Mandela |
| Mosiuoa Lekota | Congrés Nacional Africà | 26 de juny de 1999 – 25 de setembre de 2008 | Thabo Mbeki |
| Charles Nqakula | Congrés Nacional Africà | 25 de setembre de 2008 – 10 de maig de 2009 | Kgalema Motlanthe |
| Lindiwe Sisulu | Congrés Nacional Africà | 11 de maig de 2009 – 12 de juny de 2012 | Jacob Zuma |
| Nosiviwe Mapisa-Nqakula | Congrés Nacional Africà | 12 de juny de 2012 – Actualitat | Jacob Zuma |

## Referències

* ↑ http://www.defensa.gob.es/gabinete/notasPrensa/2014/02/DGC-140203-ministra-defensa-sudafrica-visita-airbus-indra.html

## Enllaços externs

* Department of Defence Arxivat 2017-10-17 a Wayback Machine.
# Met

MET o Met té els següents significats:
* Met, abreviació de metionina, un aminoàcid
* Met, abreviació del teatre d'òpera Metropolitan Opera en el Lincoln Center de Nova York
* Met, abreviació del Metropolitan Museum of Art de la ciutat de Nova York
* Met (unitat de mesura), mesura l'índex metabòlic
* MET Temps universal coordinat, zona horària de referència respecte de la qual es calculen totes les hores corresponents a les altres zones horàries del món
Viccionari